OpenLLM-France/wikimedia huggingface dataset:
# Rafał Murawski

Rafał Murawski (9 d'octubre de 1981, Malbork, Polònia) és un futbolista professional polonès. Juga de migcampista al Lech Poznań.

## Carrera esportiva

Murawski va jugar en equips juvenils de Malbork abans de signar un contracte professional amb l'Arka Gdynia, un equip que militava aleshores en segona divisió.
El gener de 2005 va canviar d'equip epr jugar a l'Amica Wronki, on esdevingué titular indiscutible. El 2006 el seu equip va fusionar-se amb el Lech Poznań. L'agost del 2009 va fitxar pel FC Rubin Kazan.

## Selecció nacional

Ha estat internacional amb la selecció de futbol de Polònia en 48 ocasions. El seu debut com a internacional va ser el 15 de novembre del 2006 en un partit contra Bèlgica. Va fer el seu primer gol amb la samarreta nacional el 21 de novembre del 2007 contra Sèrbia.
Fou convocat per participar en el Campionat d'Europa de futbol 2008 el 2008, on va jugar com a titular contra Croàcia i contra Àustria.

## Clubs

| Club | País | Any |
| Arka Gdynia | Polònia | 2000-2005 |
| Amica Wronki | Polònia | 2005-2006 |
| Lech Poznań | Polònia | 2006-2009 |
| FC Rubin Kazan | Rússia | 2009-2011 |
| Lech Poznań | Polònia | 2011- |

## Referències

Rafał Murawski - Plantilles de navegació :
Selecció de futbol de Polònia – Eurocopa 2008
1 Boruc •
2 Jop •
3 Wawrzyniak •
4 Golański •
5 Dudka •
6 Bąk •
7 Smolarek •
8 Krzynówek •
9 Żurawski •
10 Garguła •
11 Saganowski •
12 Kowalewski •
13 Wasilewski •
14 Żewłakow •
15 Pazdan •
16 Piszczek •
17 Łobodziński •
18 Lewandowski •
19 Murawski •
20 Guerreiro •
21 Zahorski •
22 Fabiański •
23 Kokoszka •
Entrenador: Beenhakker
Selecció de futbol de Polònia – Eurocopa 2012
1 Szczęsny •
2 Boenisch •
3 Wojtkowiak •
4 Kamiński •
5 Dudka •
6 Matuszczyk •
7 Polanski •
8 Rybus •
9 Lewandowski •
10 Obraniak •
11 Murawski •
12 Sandomierski •
13 Wasilewski •
14 Wawrzyniak •
15 Perquis •
16 Błaszczykowski •
17 Sobiech •
18 Mierzejewski •
19 Wolski •
20 Piszczek •
21 Grosicki •
22 Tytoń •
23 Brożek •
Entrenador: Smuda :
# Andrea Bernasconi

Andrea Bernasconi (Marsella, 1706 – Múnic, 24 de gener de 1784) va ser un compositor italià que desenvolupà la seva obra a mitjan segle xviii, pertanyent per tant al període del barroc tardà de la història de la música.

## Biografia

Possiblement va néixer a Marsella el 1706. El seu pare, d'origen italià i oficial de la marina francesa, en abandonar el servei actiu es va establir a Parma, on Andrea va rebre la seva primera formació musical.
Entre 1744 i 1756 va ser mestre de capella en l'Ospedale della Pietà de Venècia. El 1747 va contreure matrimoni, a Parma, amb Maria Josepha Wagele (1722-1762), que ja tenia una filla d'un matrimoni anterior: Antonia. Bernasconi va impartir classes de música a la seva fillastra i la va impulsar a iniciar una carrera en el món de la lírica, on arribaria a ser una famosa soprano.
L'1 d'agost de 1753, a Múnic, va ser nomenat Vice-Kapellmeister de la cort del Príncep Elector de Baviera Maximilià III. Quan el 7 de setembre de 1755 va morir el Kapellmeister titular, Giovanni Porta, Bernasconi es va fer càrrec de la capella palatina, lloc que ocuparia fins a la seva mort el 1784.

## Referències

* ↑ Andrea Della Corte e Guido M. Gatti (a cura di). Dizionario di Musica (en italià). Torino: Paravia & C, 1986.
* ↑ Highfill, Jr., Philip H; Burnim, Kalman A.; Langhans, Edward A.. A Biographical Dictionary of Actors, Actresses, Musicians, Dancers, Managers and Other Stage Personnel in London, 1660-1800: v. 2 (en anglès). Carbondale: Southern Illinois University Press, 1973. ISBN 0-8093-0518-6.
# Stanislav Griga

Stanislav Griga (Žilina, 4 de novembre de 1961) és un exfutbolista eslovac de la dècada de 1980.
Fou 34 cops internacional amb la selecció txecoslovaca amb la qual participà en la Copa del Món de Futbol de 1990.
Destacà com a futbolista al club AC Sparta Praga on també fou entrenador. També fou seleccionador eslovac.

## Referències

* ↑ Mamrud, Roberto. «Czech Republic/Czechoslovakia - Record International Players». RSSSF, 16-07-2009. [Consulta: 21 setembre 2009].
* ↑ Perfil a fotbal.cz
* ↑ «Fotbalovou Spartu teď vede klidná síla» (en czech). idnes.cz, 11-10-2005 [Consulta: 10 febrer 2012].
* ↑ «Griga skončil, Spartu bude trénovat Bílek» (en czech). idnes.cz, 31-08-2006 [Consulta: 10 febrer 2012].
* ↑ «Slovenský A-tím premiérovo pod vedením trénerského dua» (en slovak). futbalsfz.sk, 26-04-2012. Arxivat de l'original el 25 de maig 2012. [Consulta: 29 abril 2012].
# Unió de Comunistes de Dahomey

La Unió de Comunistes de Dahomey (en francès: Union des communistes du Dahomey) era una organització política comunista de Benín. La UCD es va fundar el 1976. El 1977 la UCD va donar lloc al Partit Comunista de Dahomey.
# Shalë

Shalë és un municipi que forma part del districte de Shkodër, al nord d'Albània. Aquí hi ha l'extensa vall que duu el mateix nom que el municipi, la Vall de Shalë. Aquesta zona es caracteritza per ser molt muntanyosa, i és on es troben els punts més elevats del país.
Aquest paratge natural el formen també tot un seguit de pobles petits, que es troben enmig de les mateixes muntanyes i on hom hi pot trobar alguns Parcs Naturals.
Un dels més destacats és el Parc Natural de Theth, enmig del qual es troba el poble de Theth.
# Abell 2199

Abell 2199 és un cúmul de galàxies al catàleg d'Abell amb la seva galàxia més brillant NGC 6166, una galàxia cD. Abell 2199 té la definició d'I Bautz-Morgan que s'agrupen a causa de NGC 6166.

## Referències

* 1 2 Antonaldo Diaferio «HeCS-SZ: the hectospec survey of Sunyaev-Zeldovich-selected clusters» (en anglès). Letters of the Astrophysical Journal, 2016, pàg. 63. DOI: 10.3847/0004-637X/819/1/63.
* 1 2 «[[d:Special:EntityPage/Q66381047|The L_X_-{sigma} relation for galaxies and clusters of galaxies]]» (en anglès). Letters of the Astrophysical Journal, 2001, pàg. 129–132. DOI: 10.1086/321710.
# Rebeca Allen

Rebecca Allen és una reconeguda artista internacional inspirada per l'estètica del moviment, l'estudi del comportament i les potencialitats de la tecnologia avençada. Actualment, és catedràtica i professora de la UCLA Design Media Arts. Des de 2008 fins a 2011 va ser directora del Nokia Research Center Hollywood, on va dissenyar i construir, juntament amb el seu equip, prototipus de la pròxima generació d'experiències mòbils, dispositius portàtils i interfícies innovadores. En 2010 va obtener el títol a la Fast Company’s 100 Most Creative People in Business I va estar premiada amb un Emmy al Outstanding Individual Achievement in Design.

## Referències

* ↑ «Rebecca Allen (artist)». web. Centre de Cultura Contemporània de Barcelona (CC-BY-SA via OTRS). [Consulta: 17 febrer 2016].
# Ramnefjellsfossen

La cascada Ramnefjell o Ramnefjellsfossen (també coneguda com a Utigardsfossen o Utigordsfossen) és una cascada de Noruega, considerada la tercera cascada més alta del món en diverses publicacions no oficials. A més, a la base de dades de referència «The World Waterfall Database», que inclou també tots els salts d'aigua de menor importància i estacionals, es considera com l'onzena més alta. La cascada es troba a la muntanya Ramnefjellet, al municipi de Stryn, al comtat de Sogn og Fjordane, a uns 10 quilòmetres al sud-est dels llogarets de Loen i Olden.
La caiguda és alimentada per la glacera de Ramnefjellbreen, un braç de la gran glacera Jostedalsbreen. Després de la caiguda, l'aigua flueix cap al llac Lovatnet (10,49 km²). La caiguda és fàcilment accessible en vaixell, hidroavió o per carretera, i hi ha un càmping situat a poca distància des del qual es pot accedir per un sender a la base de la cascada. La caiguda total és de 818 metres, dividida en tres salts. A causa de l'escàs cabal d'aigua és una de les poques grans cascades de Noruega que no ha estat triada per generar energia hidroelèctrica.
La muntanya, Ramnefjellet, ha matat més de 100 persones com a conseqüència dels grans esllavissades de terra ocorreguts el 1905 i el 1936. Una fotografia del 2008 de les cataractes presa des del llac Lovatnet va ser inclosa en el fullet "Skywards" d'Emirates Airline.

## Referències

* ↑ The Top Ten of Everything. United Kingdom: Dorling Kindersley Publishers. ISBN 1-86466-126-7.

## Enllaços externs

* The Lodal incident Arxivat 2007-03-11 a Wayback Machine. (noruec)
# Andrea Baldini

Andrea Baldini (Liorna, 19 de desembre de 1985) és un esportista italià que competeix en esgrima, especialista en la modalitat de floret.
Va participar en dos Jocs Olímpics d'Estiu, i hi va obtenir una medalla d'or a Londres 2012, en la prova per equips (juntament amb Valerio Aspromonte, Andrea Cassarà i Giorgio Avola), i el 4t lloc a Rio de Janeiro 2016, en la mateixa prova.
Va guanyar 11 medalles en el Campionat Mundial d'Esgrima entre els anys 2005 i 2015, i 15 medalles en el Campionat d'Europa d'esgrima entre els anys 2004 i 2016.

## Palmarès internacional

Jocs Olímpics :
| Any | Lloc | Medalla | Prova |
| 2012 | Londres ( Regne Unit) | 1 | Floret per equips |
| Campionat del món ||||
| Any | Lloc | Medalla | Prova |
| 2005 | Leipzig ( Alemanya) | 2 | Floret per equips |
| 2006 | Torí ( Itàlia) | 2 | Floret individual |
| 2006 | Torí ( Itàlia) | 3 | Floret per equips |
| 2007 | Sant Petersburg ( Rússia) | 2 | Floret individual |
| 2008 | Pequín ( R.P. de la Xina) | 1 | Floret per equips |
| 2009 | Antalya ( Turquia) | 1 | Floret individual |
| 2009 | Antalya ( Turquia) | 1 | Floret per equips |
| 2010 | París ( França) | 2 | Floret per equips |
| 2013 | Budapest ( Hongria) | 1 | Floret per equips |
| 2014 | Kazan ( Rússia) | 3 | Floret per equips |
| 2015 | Moscou ( Rússia) | 1 | Floret per equips |
| Campionat d'Europa ||||
| Any | Lloc | Medalla | Prova |
| 2004 | Copenhaguen ( Dinamarca) | 3 | Floret per equips |
| 2005 | Zalaegerszeg ( Hongria) | 1 | Floret per equips |
| 2005 | Zalaegerszeg ( Hongria) | 3 | Floret individual |
| 2007 | Gant ( Bèlgica) | 1 | Floret individual |
| 2007 | Gant ( Bèlgica) | 3 | Floret per equips |
| 2008 | Kíev ( Ucraïna) | DESC | Floret per equips[n 1] |
| 2009 | Plòvdiv ( Bulgària) | 1 | Floret individual |
| 2009 | Plòvdiv ( Bulgària) | 1 | Floret per equips |
| 2010 | Leipzig ( Alemanya) | 1 | Floret individual |
| 2010 | Leipzig ( Alemanya) | 1 | Floret per equips |
| 2011 | Sheffield ( Regne Unit) | 1 | Floret per equips |
| 2011 | Sheffield ( Regne Unit) | 3 | Floret individual |
| 2012 | Legnano ( Itàlia) | 1 | Floret per equips |
| 2013 | Zagreb ( Croàcia) | 3 | Floret individual |
| 2014 | Estrasburg ( França) | 2 | Floret per equips |
| 2016 | Toruń ( Polònia) | 2 | Floret per equips |

## Referències

* ↑ «Andrea Baldini». Base de dades de la FIE (anglès)
* ↑ «Fencing World Championships (1921-2011)». Pàg. del Comitè Olímpic dels Estats Units (anglès)
# Tallant

«Tallant» té aquests significats:
* Tallant (ganivet), tipus de ganivet emprat en carnisseries i cuines per a tallar la carn
* Tallant (eina), eina emprada en la construcció per a picar i rebaixar pedres
    Vegeu també: Fulla (eina)
# S'Amorra amorra

La Regata de Llaguts s'Amorra Amorra és una regata que té lloc anualment al municipi de Lloret de Mar amb motiu de la Festa Major de Santa Cristina. Segons l'historiador Josep Galceran es té constància de la regata des del segle xix.

## Referències

* ↑ «S'amorra amorra i ball de plaça, a Lloret». El Punt Avui, 25-07-2009.
* ↑ «Samorra amorra 06». [Consulta: 29 gener 2014].
* ↑ Esteve Fàbregas i Barri. Lloret de Mar: la historia marinera, el turisme, l'esperit. Editorial Selecta, 1959.
# Tàngara carminada

La tàngara carminada (Chrysothlypis salmoni) és un ocell de la família dels tràupid (Thraupidae).

## Hàbitat i distribució

Habita densa vegetació secundària, clars del bosc i matolls de les terres baixes de l'oest i nord de Colòmbia i nord-oest de l'Equador.

## Referències

* ↑ «Tàngara carminada». Cercaterm. TERMCAT, Centre de Terminologia. Rev. 20/10/2022(català)
# Sichuanés

El sichuanés (xinès tradicional: 四川話, xinès simplificat: 四川, pinyin: Sìchuānhuà) és una llengua sinítica, catalogada com a dialecte del mandarí parlat a la municipalitat de Chongqing i la província de Sichuan, de la qual rep el nom: encara que el sichuanés compartix un 48% del vocabulari amb el mandarí estàndard, els parlants d'altres variants del mandarí solen trobar-la inintel·ligible.
El còmic Liao Jian parla sichuanés en els seus monòlegs; altres entreteniments sichuanòfons com telenovel·les o grups de música popular han contribuït a normalitzar l'estatus social de la seua llengua materna malgrat la pressió del mandarí estàndard.
Els subdialectes principals del sichuanés són els que es parlen a la capital de la província de Sichuan, Chengdu, i a Chongqing —que pertangué a Sichuan fins al 1997—; els de les províncies veïnes de Guizhou, Henan, Hubei i Shaanxi també són considerats sichuanòfons, ja que poden comunicar-se entre ells en els parlars locals sense haver de recórrer a l'estàndard: en conjunt, es calcula que el sichuanés té cent vint milions de parlants a la Xina.

## Història

Encara que Sichuan ja era part de la Xina al final de la dinastia Tang (any 907), una sèrie de plagues i la invasió dels mongols provocà un descens dràstic de població en el segle xiii, agreujat quatre segles després amb la massacre del rebel Zhang Xian Zhong; per tant, el sichuanés s'hauria format més tard per substitució de la llengua anterior amb els dialectes mandarins de la repoblació massiva de la província: la gran uniformitat del sichuanés en comparança amb els altres dialectes xinesos atesta la seua relativa joventut.

## Característiques

Una de les principals característiques del sichuanés és la confusió entre els sons /s/ i /sh/, /c/ i /ch/ i /z/ i /zh/, la qual cosa fa que, per exemple, els noms dels nombres quatre (四) i deu (十) sonen igual (/sí/): els parlants natius fan ús del llenguatge no verbal per a diferenciar-los, amb quatre dits o dos dits en creu.
La N inicial del mandarí sona L en sichuanés: 你好！ /li$^{53}$hao$^{53}$/ («hola!»)
L'entonació sichuanesa sol ser ascendent o neutra.
* Subdialectes del sichuanés

## Referències

* 1 2 «Sichuanese — Chengdu's Mandarin» (en anglés). China Highlights. [Consulta: 11 novembre 2019].
* ↑ Reed Riggs. «Sichuanhua: Speaking Mandarin with a Southwestern Accent» (en anglés). Go Chengdoo. Arxivat de l'original el 22 de novembre 2012. [Consulta: 12 novembre 2019].
* ↑ «四川经验：剽悍方言无需要保卫(图)» (en xinés). Sina, 04-05-2005. [Consulta: 30 novembre 2019].
* 1 2 3 Bill McCann. «Sichuan 1» (en anglés). International Dialects of English Archive. [Consulta: 30 novembre 2019].
* ↑ Timothy McKeon «Introduction to Sichuanese / 四川话入门» (en anglés). Collectanea linguistica, 2017.
* ↑ Nick Callos. «What'd you Say? An Introduction-to-the Sichuanese Mandarin Dialect» (en anglés). e-China Cities. [Consulta: 11 novembre 2019].

## Enllaços externs

* Collectanea linguistica Sichuanese: just a dialect of Mandarin or a language in its own right? (anglès)
* Phonemica Arxivat 2019-11-11 a Wayback Machine. 1995 男 China, Sichuan, Chengdu, Wǔhóu (xinès)
# Abelhan

Abelhan (en francès Abeilhan) és un municipi occità del Llenguadoc, situat al departament de l'Erau i a la regió d'Occitània.

## Administració
### Alcaldes

Alcaldia :
| Període | Identitat | Partit |
| 1977-2001 | Henri Béziat | PS |
| 2001-2008 | Raymond Bouisseren | PS |
| 2008-2014 | Yvan Ségalas | PS |
| 2014- | Pierre-Jean Rougeot | Divers droite |

## Referències

* ↑ Topònims occitans de l'Erau
# Ricardo Álvarez

Ricardo Álvarez és el nom dels següents personatges:
* Ricardo Álvarez (boxejador) (nascut el 1981), boxejador mexicà
* Ricardo Gabriel Álvarez (nascut el 1988), futbolista argentí
* Ricardo Álvarez Arce, futbolista mexicà
* Ricardo Álvarez Lobo (Madrid, 1897 - Madrid, 1955), futbolista espanyol
* Ricardo Álvarez Puig (nascut el 1984), futbolista espanyol conegut com a Richi
* Ricardo Alvarez-Diaz (nascut el 1973), home de negocis porto-riqueny
* Ricardo Álvarez-Rivón, artista de còmic porto-riqueny
* Ricardo Álvarez (batlle)

## Ficció

* Ricardo Alvarez, pres llatinoamericà del drama Oz
# Raspinell americà

El raspinell americà (Certhia americana) és un ocell de la família dels cèrtids (Certhiidae).

## Hàbitat i distribució

Habita els boscos i encara els parcs de les ciutats de Nord-amèrica, des del sud d'Alaska, a través del sud del Canadà fins a Terranova, i cap al sud, pels Estats Units i Mèxic fins al nord de Nicaragua.

## Referències

* ↑ «Raspinell americà». Cercaterm. TERMCAT, Centre de Terminologia. Rev. 30/12/2021(català)
# Andrea Bargnani

Andrea Bargnani nascut el 26 d'octubre de 1985 a Roma, és un exjugador de bàsquet professional italià. Va ser escollit número 1 del draft de l'NBA de l'any 2006, provinent de la Benetton Treviso, on va jugar des del 2003 fins al 2006. El seu mot és "Il Mago" (el màgic).

## Carrera
### Itàlia

Va començar la seva carrera en la temporada 2002-2003, jugant per al modest equip Stella Azzura de Roma, en la Serie B2 italiana. Només un any després va ser fitxat pel Benetton Treviso, en el qual va jugar fins al 2006. Jugant en aquest equip, ja es va enfrontar als Raptors el 20 d'octubre de 2003 en un partit de pretemporada a l'Air Canada Centre. Va anotar 13 punts, va agafar 15 rebots, va fer una robada de pilota i dos taps en 22 minuts de joc. En l'equip italià va tenir un paper primordial, millorant cada any les seves estadístiques fins a convertir-les en les d'una estrella.

### NBA

Ha estat comparat en nombroses ocasions amb el jugador alemany de l'NBA Dirk Nowitzki, a causa de la seva impressionant habilitat per a llençar des del perímetre i també per la seva procedència europea sent un jugador amb molt talent. Als 20 anys, va ser triat en el primer lloc de la primera ronda del Draft de l'NBA de 2006 pel mànager general dels Raptors, Bryan Colangelo. Bargnani va ser el primer jugador europeu, el sisè no americà, i el segon sense experiència en universitats o instituts americans que era triat en primer lloc del draft.
El seu debut en l'NBA amb els Toronto Raptors va tenir lloc l'1 de novembre de 2006, en un partit de la lliga regular contra els New Jersey Nets. En 8 minuts de joc va contribuir 2 punts, 2 rebots i 2 taps. El gener de 2007, Bargnani va ser seleccionat com el Rookie del Mes, seguint així al seu company d'equip Jorge Garbajosa (guanyador del premi el desembre de 2006) i convertint-se així en el sisè jugador dels Raptors a aconseguir aquesta fita.
En finalitzar la campanya, Bargnani va ser inclòs en el millor quintet de rookies. És el tercer italià que juga en l'NBA, després de Vincenzo Esposito (que també va jugar en els Toronto Raptors) i Stefano Rusconi (Phoenix Suns).
El juliol de 2013 va ser traspassat pels Toronto Raptors als New York Knicks.

## Trajectòria

* Stella Azzurra (Serie B2, Itàlia): 2002-2003.
* Benetton Treviso (LEGA, Itàlia): 2003-2006.
* Toronto Raptors (NBA, Estats Units): 2006-2013
* New York Knicks (NBA, Estats Units): 2013-2015
* Brooklyn Nets (NBA, Estats Units): 2015-2016
* Saski Baskonia (ACB, Espanya): 2016-

## Palmarès
### Consideracions personals

* Triat en l'equip dels Rookies per al partit contra els Sophomores del All-Star Game de 2007 a Las Vegas.
* Triat Rookie del mes de l'NBA al gener de 2007.
* Nomenat "Estrella Emergent" de l'Eurolliga en la temporada 2005-2006.
* Nomenat "Millor Jugador Jove Europeu" en la temporada 2005-2006.

## Referències

* ↑ Andrea Bargnani será nuevo jugador de los New York Knicks Arxivat 2013-08-11 a Wayback Machine.(castellà)

## Enllaços externs

* Pàgina d'Andrea Bargnani a NBA.com (anglès).
* Web no oficial d'Andrea Bargnani Arxivat 2014-10-24 a Wayback Machine. (italià)
# Tallapoosa

«Tallapoosa» té aquests significats:
* Tallapoosa, relatiu o pertanyent als tallapooses, divisió dels alts creeks en la confederació Muscogee
* Riu Tallapoosa curs d'aigua que travessa els estats de Geòrgia i Alabama (EUA)
* Tallapoosa (Geòrgia), ciutat al comtat de Haralson (Geòrgia, Estats Units)
* Tallapoosa (Missouri), població dels Estats Units a l'estat de Missouri
# Rossella Ratto

Rossella Ratto (Moncalieri, Piemont, 20 d'octubre de 1993) és una ciclista italiana. Professional des del 2012, actualment a l'equip Cylance Pro Cycling. Després d'aconseguir certs èxits en categoria júnior i sub-23, el 2013, va guanyar la medalla de bronze als Campionats del Món en ruta.
És germana, per part de pare, de també ciclista Daniele Ratto.

## Palmarès

* 2011
** Campiona d'Europa júnior en Ruta
** Campiona d'Europa júnior en Contrarellotge
* 2014
** 1a al Giro de l'Emília
** Vencedora d'una etapa al The Women's Tour
* 2016
** 1a al Winston Salem Cycling Classic

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Tàngara capgrisa

La tàngara capgrisa (Eucometis penicillata) és una espècie d'ocell americana tropical de la família dels tràupids i única representant del gènere Eucometis P.L. Sclater, 1856.
És una au mitjana, d'entre 15 i 17 cm de longitud. No hi ha dimorfisme sexual molt evident.
Habita a la regió intertropical de l'Amèrica continental, des del sud-est de Mèxic fins al nord de l'Argentina, principalment en selves tropicals. És insectívor.

## Referències

* ↑ «Tàngara capgrisa». Cercaterm. TERMCAT, Centre de Terminologia. Rev. 20/10/2022(català)
# Sigurd Svensson

Sigurd Svensson (Vadsbro, 27 de setembre de 1912 - Estocolm, 13 de gener de 1969) va ser un genet i militar suec que va competir durant la dècada de 1940.
El 1948 va prendre part en els Jocs Olímpics d'Estiu de Londres, on va disputar dues proves del programa d'hípica amb el cavall Dust. En el concurs complet per equips va guanyar la medalla de plata, mentre en el concurs complet individual fou quinzè.

## Referències

* ↑ «Olympedia – Sigurd Svensson». [Consulta: 25 novembre 2021].
* ↑ «Sigurd Svensson - Sveriges Olympiska Kommitté» (en suec). [Consulta: 25 novembre 2021].
# Abrikósove

Abrikósove (en ucraïnès: Абрикосове, rus: Абрикоссово, Abrikóssovo) és un poble de la República Autònoma de Crimea a Ucraïna, que el 2021 tenia 711 habitants. Pertany al districte rural de Pervomàiske.

## Referències

* ↑ «Телефонные коды городов Крыма после присоединения». Предложения по отдыху в Крыму. Arxivat de l'original el 2016-06-05. [Consulta: 21 juny 2016].
* ↑ Приказ Россвязи от 31.03.2014 № 61 «О присвоении почтовых индексов объектам почтовой связи»
# Residència de les Terres Baixes de Padang

La residència de les Terres Baixes de Padang (Residentië Padangsche-Benedenlanden) fou una subdivisió administrativa de Sumatra sota domini holandès. Formava part del govern de la Costa Occidental, amb capital a Padang (població sota domini holandès des de 1819).
Dins de la residència hi va arribar a haver el 1857 fins a 44 territoris. El 1905 es va reorganitzar i les subdivisions van quedar reduïdes a quatre:
* Indrapura
* Lunang
* Silaut
* Tapan

## Referències

* A. Flicher, Les Etats princiers des Indes néerlandaises, Dreux 2009